CELEX: 62013TB0233
Language: el
Date: 2014-07-07 00:00:00
Title: Υπόθεση T-233/13: Διάταξη του Γενικού Δικαστηρίου της 7ης Ιουλίου 2014 — Paul Hartmann κατά Επιτροπής ( «Προσφυγή ακυρώσεως — Περιβάλλον — Οδηγία 94/62/ΕΚ — Συσκευασίες και απορρίμματα συσκευασίας — Οδηγία 2013/2/ΕΕ — Ρόλοι, σωλήνες και κύλινδροι που περιβάλλονται από περιελιγμένο ελαστικό υλικό — Προσφεύγοντες που δεν επηρεάζονται άμεσα από την προσβαλλόμενη πράξη — Απαράδεκτο» )

15.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/54
            
         Διάταξη του Γενικού Δικαστηρίου της 7ης Ιουλίου 2014 — Paul Hartmann κατά Επιτροπής
   (Υπόθεση T-233/13) (1)
   
   ((«Προσφυγή ακυρώσεως - Περιβάλλον - Οδηγία 94/62/ΕΚ - Συσκευασίες και απορρίμματα συσκευασίας - Οδηγία 2013/2/ΕΕ - Ρόλοι, σωλήνες και κύλινδροι που περιβάλλονται από περιελιγμένο ελαστικό υλικό - Προσφεύγοντες που δεν επηρεάζονται άμεσα από την προσβαλλόμενη πράξη - Απαράδεκτο»))
   2014/C 315/91
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Paul Hartmann SA (Châtenois, Γαλλία) (εκπρόσωποι: J.-M. Leprêtre και N. Chahid-Nouraï, δικηγόροι)
   
      Καθής: Ευρωπαϊκή Επιτροπή (εκπρόσωποι: A. Alcover San Pedro και J.-F. Brakeland)
   
      Αντικείμενο
   
   Αίτημα μερικής ακυρώσεως της οδηγίας 2013/2/ΕΕ της Επιτροπής, της 7ης Φεβρουαρίου 2013, για την τροποποίηση του παραρτήματος I της οδηγίας 94/62/ΕΚ του Ευρωπαϊκού Κοινοβουλίου και του Συμβουλίου για τις συσκευασίες και τα απορρίμματα συσκευασίας (ΕΕ L 37, σ. 10), καθόσον η Επιτροπή περιλαμβάνει τους ρόλους, τους σωλήνες και τους κυλίνδρους που περιβάλλονται από περιελιγμένο ελαστικό υλικό, εκτός από τα προϊόντα εκείνα που αποτελούν μέρη μηχανών παραγωγής και δεν χρησιμοποιούνται για την παρουσίαση προϊόντος ως μονάδας πώλησης, στον κατάλογο των παραδειγμάτων προϊόντων που παρατίθενται προς επεξήγηση της εφαρμογής των κριτηρίων τα οποία διευκρινίζουν την έννοια της «συσκευασίας».
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Καταδικάζει την Paul Hartmann SA στα δικαστικά της έξοδα, καθώς και στα έξοδα της Ευρωπαϊκής Επιτροπής.
            
         
      (1)  ΕΕ C 171 της 15.6.2013.